ബാങ്ക് അക്കൗണ്ടില് 905 കോടി രൂപ! ഒറ്റ രാത്രി കൊണ്ട് കോടീശ്വരനായ ആറാം ക്ലാസുകാരന് പ്രതീകാത്മക ചിത്രം News18 Malayalam Last Updated : September 17, 2021, 14:07 IST Share this: ഉത്തര്പ്രദേശ്: ഒരു രാത്രി നേരം പുലര്ന്നപ്പോള് ആറാം ക്ലാസ് വിദ്യാര്ത്ഥിയുടെ അക്കൗണ്ടിലേക്ക് വന്ന് വീണത് കോടികള്. ഒന്നും രണ്ടുമല്ല, 905 കോടി രൂപ! ബിഹാറിലെ കട്ടിഹാര് ജില്ലയിലാണ് അമ്ബരപ്പിക്കുന്ന സംഭവം നടന്നത്. ബിഹാറില് തന്നെ കഴിഞ്ഞ ദിവസം ഒരാളുടെ അക്കൗണ്ടില് 1.61 ലക്ഷം രൂപ കണ്ടെത്തിയിരുന്നു. ഇതിനു പിന്നാലെയാണ് പുതിയ സംഭവം അരങ്ങേറിയത്.ഉത്തര്പ്രദേശിലെ രണ്ട് സ്കൂള് വിദ്യാര്ത്ഥികളുടെ അക്കൗണ്ടിലാണ് 900 കോടിയിലേറെ രൂപ എത്തിയത്. ഗുരുചരണ് വിശ്വാസ് എന്ന ആറാം ക്ലാസ് വിദ്യാര്ത്ഥിയാണ് ഒരു ദിവസത്തേക്ക് അപ്രതീക്ഷിതമായി കോടീശ്വരനായി മാറിയ ഒരാള്. ഉത്തര്ബിഹാറിലെ ഗ്രാമീണ ബാങ്കിലായിരുന്നു വിദ്യാര്ത്ഥിക്ക് അക്കൗണ്ട് ഉണ്ടായിരുന്നത്. അക്കൗണ്ടില് 905 കോടി രൂപ കണ്ടെന്ന വാര്ത്ത പുറത്തു വന്നതിന് പിന്നാലെ വൈറലാകുകയും ചെയ്തു.സ്കൂള് യൂണിഫോമും പഠനസാധനങ്ങളും വാങ്ങിക്കാനായാണ് വിദ്യാര്ത്ഥി രക്ഷിതാക്കള്ക്കൊപ്പം ആധാര്കാര്ഡുമായി ബാങ്കില് എത്തിയത്. അക്കൗണ്ടില് എത്ര രൂപയുണ്ടെന്ന് അറിയാനായി പരിശോധിച്ചപ്പോള് വന്ന സംഖ്യ കണ്ട് കുട്ടിയുടെ കണ്ണ് തള്ളി. 905 കോടി രൂപ തന്റെ അക്കൗണ്ടില് കണ്ടതിനെ കുറിച്ച് ആറാംക്ലാസുകാരനായ ഗുരുചരണ് പറയുന്നു.അസിത് കുമാര് എന്നാണ് കോടികള് അക്കൗണ്ടില് കാണപ്പെട്ട മറ്റൊരു വിദ്യാര്ത്ഥിയുടെ പേര്. ബാലന്സ് പരിശോധിക്കാന് എത്തിയപ്പോള് കാണുന്നത് അക്കൗണ്ടില് 65 കോടി ബാലന്സ് എന്നാണ്. എന്താണ് ചെയ്യേണ്ടതെന്നോ ഇതെങ്ങനെ സംഭവിച്ചെന്നോ മനസ്സിലായില്ല. ഉടനെ തന്നെ അമ്മയോട് വിവരം പറഞ്ഞുവെന്ന് അസിത് കുമാര് പറയുന്നു.അതേസമയം, കുട്ടികളുടെ കോടീശ്വര യോഗത്തിന് അധികം ആയുസ്സുമുണ്ടായില്ല. വിവരം അറിഞ്ഞ ഉടനെ തന്നെ വിശദീകരണവുമായി കട്ടിഹാര് ഡിഎം ഉദയന് മിശ്ര വിശദീകരണം നല്കി. സോഫ്റ്റുവെയറിലുണ്ടായ പാകപ്പിഴയാണ് വിദ്യാര്ത്ഥികളുടെ ബാങ്ക് ബാലന്സിലുണ്ടായ മാറ്റത്തിന് കാരണമെന്നാണ് വിശദീകരണം. ഋതിക് റോഷന്റെ അവസ്ഥ ഇങ്ങനെയോ? നടന്റെ പുതിയ ഫോട്ടോ കണ്ട് ചോദ്യങ്ങളുമായി ആരാധകര് യഥാര്ത്ഥത്തില് ബാങ്ക് ബാലന്സില് കോടികള് കാണിക്കുക മാത്രമാണ് ചെയ്തതെന്നും അക്കൗണ്ടിലേക്ക് പണം ക്രെഡിറ്റ് ആയിട്ടില്ലെന്നും അധികൃതര് വിശദീകരിച്ചു. കുട്ടികളുടെ അക്കൗണ്ടിലേക്ക് കോടിക്കണക്കിന് രൂപ ട്രാന്സ്ഫര് ചെയ്യപ്പെട്ടു എന്ന വാര്ത്ത അറിഞ്ഞ ഉടനെ ബാങ്ക് മാനേജരെ ബന്ധപ്പെട്ടെന്നും ഉദയന് മിശ്ര പറഞ്ഞു.പട്നയിലെ പ്രധാന ബ്രാഞ്ചിലുണ്ടായ സോഫ്റ്റ് വെയര് തകരാറ് മൂലം പ്രിന്റ്ഔട്ടില് വ്യത്യാസം കാണിച്ചതെന്നാണ് കണ്ടെത്തല്. തകരാറ് പരിഹരിച്ചുവെന്നും വിഷയത്തില് ഗൗരവമായ വീഴ്ച്ച ഉണ്ടായിട്ടില്ലെന്നുമാണ് അധികൃതരുടെ വിശദീകരണം.യഥാര്ത്ഥത്തില് കുട്ടികളുടെ അക്കൗണ്ടില് ആകെ ഉണ്ടായിരുന്നത് ഇരുന്നൂറില് താഴെ മാത്രം രൂപയാണ്. അസിത് കുമാറിന്റെ അക്കൗണ്ടില് നൂറ് രൂപയും ഗുരുചരണിന്റെ അക്കൗണ്ടില് 128 രൂപയുമായിരുന്നു ബാലന്സ്. വിദ്യാര്ത്ഥികളുടെ അക്കൗണ്ടിലേക്ക് കോടികളുടെ നിക്ഷേപം നടന്നിട്ടില്ലെന്നും സാങ്കേതിക തകരാറ് മാത്രമാണ് സംഭവിച്ചതെന്നും ഉത്തര്ബിഹാര് ഗ്രാമീണ ബാങ്ക് ജില്ലാ കോര്ഡിനേറ്റര് സനത് കുമാര് വ്യക്തമാക്കി.അതേസമയം, അക്കൗണ്ടില് നേരത്തേ ഉണ്ടായിരുന്ന തുക കൂടി നഷ്ടമായെന്ന ആരോപണവുമായി വിദ്യാര്ത്ഥികളുടെ രക്ഷിതാക്കള് രംഗത്തെത്തിയിട്ടുണ്ട്. മകന്റെ അക്കൗണ്ടില് 1200 രൂപയായിരുന്നു ഉണ്ടായിരുന്നത്. ഇന്നലെ അക്കൗണ്ട് പരിശോധിച്ചപ്പോള് 32 കോടി കണ്ടു. ഇന്ന് രാവിലെ പരിശോധിച്ചപ്പോള് സീറോ ബാലന്സാണ് അക്കൗണ്ടിലുള്ളത്. 1200 രൂപ ഉണ്ടായിരുന്നതില് ആയിരം രൂപ താന് പിന്വലിച്ചിരുന്നുവെന്നും ഇപ്പോള് അക്കൗണ്ടില് 200 രൂപയെങ്കിലും കാണേണ്ടതാണെന്നും ഗുരുചരണിന്റെ പിതാവ് ബിനോദ് ബിശ്വാസ് പറയുന്നു. ഈ പണം തിരികേ നല്കണമെന്ന് ബാങ്ക് അധികൃതരോട് ആവശ്യപ്പെട്ടതായും ബിനോദ് ബിശ്വാസ് പറഞ്ഞതായി ഇന്ത്യ ടുഡേ റിപ്പോര്ട്ട് ചെയ്യുന്നു. Published by:Naseeba TC First published: September 17, 2021, 14:06 IST bihar പ്രതീകാത്മക ചിത്രം News18 Malayalam Last Updated : September 17, 2021, 14:07 IST Share this: